Prioriteite misdaad kry nuwe baas | Die Vryburger
Kolonel “Welcome” Mhlongo
Die Natalse Direktoraat vir Prioriteite Misdade het ‘n nuwe baas gekry. Kolonel “Welcome” Mhlongo is aangewys as die nuwe waarnemende hoof van die eenheid.
Dit terwyl hy tydens die Zondo Kommissie uitgewys is as iemand wat na bewering kriminele gewaarsku het rondom moontlike aksies teen hulle.
Hy was ook in “diens” van die vorige waarnemende hoof van die Nasionale Vervolgings Gesag, Nomgcombo Jiba, waar hy gepoog het om die vorige hoof van die NVG Mzolisi Nxasana te beswadder.
Waarnemers is van mening dat die aanstelling nie tot voordeel van die misdaad bekampingstrukture is nie, en moes die ANC president ingegryp het om te verseker dat eerbare mens aangestel word. Nog werksgeleenthede tuimel | Die Vryburger
Die pluimvee bedryf staar ’n nuwe krisis in die gesig wat kan meebring dat meer as 12,000 werksgeleenthede in die bedryf verlore gaan.
Die SA Pluimvee Vereniging word daarvan beskuldig dat hulle met ’n sogenaamde “hek-wag” strategie besig is met hul aansoek om 82% verhoging van die tarief in te stel op die invoer van pluimvee.
Die aansoek is aan die Internasionale Handel Administrasie Komitee gestuur wat die beslissing moet gee in samewerking met die Departement van Handel en Nywerheid.
Die vermoede bestaan dat ’n 66% verhoging in die invoerheffing goedgekeur sal word, maar die onvoorspelbaarheid in die Departement kan nog ander verrassings lewer.
Die pluimvee bedryf het in die afgelope aantal jare groot verliese gely toe die regering tonne bevrore hoender karkasse uit die VSA ingevoer het waarvan die graad gehalte veel swakker is as die binnelandse produk.
’n Verhoging met die invoerheffing sal die SA bedryf beskerm aangesien die boere in die VSA en Europese lande swaar gesubsideer word en gevolglik ’n veel laer prys kan aanbied, maar ook ’n veel laer gehalte bied as waaraan Suid-Afrikaanse verbruikers gewoond is.